cyanic-selkie/wikianc huggingface dataset:
อามส์ (วิดีโอเกม)
รูปแบบการเล่น
อามส์เป็นเกมกีฬาต่อสู้ 3 มิติ ที่ผู้เล่นสูงสุดสี่คนสามารถควบคุมหนึ่งในนักสู้ที่หลากหลาย โดยผู้เล่นสามารถดำเนินการต่อสู้ขั้นพื้นฐานซึ่งใช้แขนที่ยืดออกได้ เช่น การต่อย, การทุ่ม, การบล็อก และการหลบ อามส์นำเสนอนักสู้ที่สามารถเล่นได้สิบห้าตัวละคร รวมถึงมินมิน และทวินเทล โดยห้าตัวละครในนั้นได้รับการเปิดตัวในฐานะเนื้อหาที่ดาวน์โหลดได้ นักสู้แต่ละคนเริ่มต้นด้วยอาวุธพิเศษสามแบบที่สามารถเลือกได้ในการต่อสู้ แต่การใช้อามส์ของนักสู้คนอื่นทั้งหมดสามารถปลดล็อกได้ในโหมดเก็ตอามส์ นอกจากนี้ นักสู้ทุกคนยังมีคุณสมบัติพิเศษในการต่อสู้เช่นกัน เมื่อชาร์จมิเตอร์โจมตีจนเต็ม ผู้เล่นจะสามารถปล่อย "ท่าพิเศษ" ที่สร้างความเสียหายสูงใส่คู่ต่อสู้ อีกทั้งผู้เล่นยังสามารถชาร์จพลังโจมตีเพื่อเพิ่มความเสียหายชั่วคราวและใช้เอฟเฟกต์ธาตุได้ ส่วนตัวละครแต่ละตัวมีความสามารถที่แตกต่างกันและอาวุธเฉพาะสำหรับกลยุทธ์ที่แตกต่างกัน ผู้เล่นสามารถใช้ส่วนควบคุมการเคลื่อนไหวของจอยคอนของระบบหรืออินพุตปุ่มมาตรฐานกับตัวควบคุม เช่น โปรคอนโทรลเลอร์ เพื่อควบคุมอาร์มแต่ละตัวแยกกัน รวมถึงผู้เล่นยังสามารถปรับแต่งค่าโหลดของอาร์มได้เช่นกัน โดยสามารถเลือกอาร์มแต่ละตัวได้อย่างอิสระ ทุกอาร์มจะแตกต่างกันด้วยคุณสมบัติธาตุและน้ำหนักที่แตกต่างกันซึ่งส่งผลต่อการเล่นเกม อนึ่ง ผู้เล่นสูงสุดสี่คนสามารถเล่นในแมตช์เดียวได้ ทั้งแบบมวยหมู่สามเส้าหรือสี่เส้า หรือในโหมดสองต่อสองที่เพื่อนร่วมทีมถูกล่ามไว้ด้วยกัน
นอกจากโหมดการต่อสู้มาตรฐานแล้ว อามส์ยังมีโหมดอื่น ๆ อีกหลายโหมด ได้แก่: เวอร์ซัส, กรังด์ปรีซ์ และโหมดแบตเทิลที่หลากหลาย โดยในโหมดกรังด์ปรีซ์ ผู้เล่นจะต้องแข่งขัน 10 แมตช์กับนักสู้ที่ควบคุมด้วยคอมพิวเตอร์เพื่อชิงเข็มขัดแชมป์ ส่วนโหมดแบตเทิลประกอบด้วยโหมดวอลเลย์บอลกับบาสเกตบอล, โหมดทำลายเป้าหมาย และโหมดเอาชีวิตรอด ผู้เล่นยังสามารถเล่นออนไลน์ในล็อบบีแมตช์ปาร์ตีที่มีผู้เล่นสูงสุด 20 คน หรือในเกมจัดอันดับแบบตัวต่อตัว ซึ่งอามส์ได้นำเสนอนักสู้ที่สามารถเล่นได้สิบคนในการเปิดตัว โดยมีนักสู้เพิ่มเติมอีกห้าคนที่เพิ่มเข้ามาผ่านการอัปเดตหลังวางจำหน่าย
การพัฒนา
ในช่วงต้น แนวคิดของการมีตัวละครหลักของบริษัทนินเท็นโด เช่น ลิงก์ และมาริโอ ได้รับการพิจารณา อย่างไรก็ตาม ด้วยสุนทรีย์ของเกม โดยเฉพาะอย่างยิ่งกับแนวคิดของแขนที่ยืดออกได้นั้นขัดแย้งกับพวกมัน และในที่สุดก็มีการตัดสินใจว่าจะมีการสร้างตัวละครใหม่ขึ้นมา และความเป็นไปได้ของการเพิ่มตัวละครจากเกมพันช์-เอาต์!! ก็ได้รับการพิจารณาเช่นกัน แต่ทีมพัฒนากังวลเกี่ยวกับการทำให้แฟน ๆ ของแฟรนไชส์นั้นหมางเมิน และอาจทำให้ผู้เล่นใหม่สับสน
การออกแบบตัวละครเริ่มต้นด้วยแขนก่อน โดยทีมงานต้องคิดย้อนกลับว่าตัวละครประเภทใดจะได้ครอบครองมัน เช่น ตัวละครที่ชื่อเฮลิกซ์ ได้เริ่มด้วยแนวคิดของนักสู้ที่มีแขนเป็นสายดีเอ็นเอ แม้ว่าตอนแรกทีมงานจะไม่รู้อะไรอย่างอื่นเกี่ยวกับเขามากนัก นักสู้ส่วนใหญ่ได้รับการออกแบบมาเพื่อตอบสนองความต้องการในรูปแบบการเล่น แม้ว่าจะมีข้อยกเว้นบางประการที่การออกแบบต้องมาก่อน แนวคิดแรกเริ่มของเกมคือตัวละครใช้อุปกรณ์ภายนอกเพื่อต่อยคู่ต่อสู้ อย่างไรก็ตาม สิ่งนี้ถูกทิ้งในภายหลังเพื่อสนับสนุนตัวละครที่ยืดแขนจริงของพวกเขา ทั้งนี้ ผู้กำกับฝ่ายศิลป์อย่างมาซาอากิ อิชิกาวะ ได้กล่าวว่ารูปแบบศิลปะของเกมได้รับอิทธิพลอย่างมากจากดราก้อนบอล และอากิระ ส่วนยาบูกิได้กล่าวว่า เมื่อเทียบกับตัวเอกคนเดียวแล้ว ตัวละครทั้งหมดเป็นตัวเอกของเกม
การตลาด
เกมดังกล่าวได้รับการประกาศในงานนินเท็นโด สวิตช์ พรีเซนเทชัน เมื่อวันที่ 12 มกราคม ค.ศ. 2017 และวางจำหน่ายทั่วโลกในวันที่ 16 มิถุนายน ค.ศ. 2017 โดยก่อนที่เกมนี้จะวางจำหน่าย มีเดโมหลายผู้เล่นที่รู้จักกันในชื่อ "อามส์โกลเบิลเทสต์พันช์" ให้ดาวน์โหลดในนินเท็นโด อีช็อป โดยผู้เล่นสามารถทดลองรูปแบบการเล่นออนไลน์ได้ในช่วงสิบสองเซสชันยาวหนึ่งชั่วโมงแยกกัน
กลุ่มอาการเตตรา-อะมีเลีย
กลุ่มอาการเตตรา-อะมีเลีย หรือ เตตราอะมีเลียชนิดถ่ายทอดทางออโตโซมลักษณะด้อย เป็นความผิดปกติแต่กำเนิดที่ถ่ายทอดทางพันธุกรรมแบบออโตโซมลักษณะด้อยชนิดหนึ่ง ทำให้ผู้ป่วยไม่มีแขนและขา อวัยวะส่วนอื่นอาจผิดปกติ เช่น ใบหน้า กะโหลกศีรษะ อวัยวะสืบพันธุ์ ทวารหนัก และเชิงกราน เกิดจากการกลายพันธุ์ในยีน WNT3
อาลส์เมร์
อาลส์เมร์ (Aalsmeer) เป็นเทศบาลและเมืองในจังหวัดนอร์ทฮอลแลนด์ ประเทศเนเธอร์แลนด์ ชื่อมาจากคำในภาษาดัตช์ที่แปลว่า "ปลาไหล" (aal) กับ "ทะเลสาบ" (meer) เมืองตั้งอยู่ห่างจากอัมสเตอร์ดัมไปทางตะวันตกเฉียงใต้ 13 กิโลเมตร บางครั้งมีผู้ขนานนามอาลส์เมร์ว่าเป็นเมืองหลวงแห่งดอกไม้ของโลก เนื่องจากการประมูลดอกไม้ที่ใหญ่ที่สุดในโลกตั้งอยู่ที่เมืองนี้ อีกทั้งยังมีเรือนอนุบาลพรรณไม้จำนวนมากและสถานีทดลองปลูกดอกไม้อีกหนึ่งแห่ง
สาธารณรัฐดาเกสตาน
ดาเกสตาน (Дагеста́н) หรือชื่อทางการว่า สาธารณรัฐดาเกสตาน (Респу́блика Дагеста́н) เป็นหนึ่งในเขตการปกครองรูปแบบสาธารณรัฐของประเทศรัสเซีย ในเขตสหพันธ์คอเคซัสเหนือ เมืองหลวงชื่อ มาฮัชคาลา
สาธารณรัฐดาเกสตานมีประชากร 2,910,249 คน ถือเป็นสาธารณรัฐที่มีความหลากหลายของเชื้อชาติมากที่สุดในรัสเซีย เชื้อชาติที่มีประชากรมากที่สุดมีไม่ถึงร้อยละ 30 ของจำนวนประชากรในสาธารณรัฐ กลุ่มชาติพันธุ์ส่วนใหญ่ เช่น อาวาร์คอเคเชีย, คูมึค, เลซกินส์, ลักส์, อาเซอร์ไบจาน, ตาบาซารัน และเชเชน ขณะที่ชาวรัสเซียมีประชากรราวร้อยละ 3.6 ในสาธารณรัฐดาเกสตาน ภาษารัสเซียเป็นภาษาทางการของสาธารณรัฐและยังเป็นภาษากลางระหว่างกลุ่มชาติพันธุ์
นิพนธ์ คนขยัน
นิพนธ์ คนขยัน (เกิด 4 มีนาคม พ.ศ. 2502)เป็นนักการเมืองชาวไทย เป็นสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย เคยได้รับเลือกตั้งเป็นนายกองค์การบริหารส่วนจังหวัดบึงกาฬ ในปี 2554 และเป็นสมาชิกสภาผู้แทนราษฎรจังหวัดหนองคาย ในปี 2544 และ 2548 สังกัดพรรคไทยรักไทย
ประวัติ
นิพนธ์ คนขยัน เกิดเมื่อวันที่ 4 มีนาคม พ.ศ. 2502 จบการศึกษาปริญญาตรีศิลปศาสตรบัณฑิต จากมหาวิทยาลัยราชภัฏอุดรธานี
การทำงาน
ในปี 2562 เขาให้การสนับสนุนผู้สมัครของพรรคพลังประชารัฐ แต่ในปี 2566 เขาลงสมัครรับเลือกตั้งเป็นสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย เข้าสภาเป็นสมัยที่ 3
บรังกอ เซอร์แวงกอฟสกี
บรังกอ เซอร์แวงกอฟสกี (Бранко Црвенковски; เกิด 12 ตุลาคม ค.ศ. 1962) เป็นนักการเมืองประเทศมาซิโดเนีย เขาเคยดำรงตำแหน่งนายกรัฐมนตรีของประเทศมาซิโดเนียเมื่อพ.ศ. 2535 ถึง พ.ศ. 2541 และอีกครั้งจากพ.ศ. 2545 ถึงพ.ศ. 2547
ต่อมาเขาก็ดำรงตำแหน่งประธานาธิบดีแห่งสาธารณรัฐมาซิโดเนียพ.ศ. 2547 ถึง พ.ศ. 2552 และยังได้ดำรงตำแหน่งผู้บริหารสหภาพประชาธิปไตยทางสังคมมาซิโดเนียอีกด้วย
ชีวิตช่วงต้น
บรังกอ เซอร์แวงกอฟสกีเกิดที่ซาราเจโว สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศบอสเนียและเฮอร์เซโกวีนา) ในปีพ.ศ. 2529 เขาได้รับปริญญาตรีสาขาวิทยาการคอมพิวเตอร์จากโรงเรียนวิศวกรรมไฟฟ้าที่มหาวิทยาลัยในสกอเปีย
เขาได้รับการเลือกตั้งเป็นสมาชิกสมัชชาแห่งสาธารณรัฐสังคมนิยมมาซิโดเนียในการเลือกตั้งพรรคคอมมิวนิสต์แห่งแรกในยูโกสลาเวียเมื่อพ.ศ. 2533 หลังจากดำรงตำแหน่งเป็นหัวหน้าแผนกที่บริษัท เซโมส ในสกอเปียเป็นเวลาหลายปี อดีตหัวหน้าคอมมิวนิสต์ให้เขาอยู่ที่สหภาพโซเวียตในมาซิโดเนียตั้งแต่เดือนเมษายน พ.ศ. 2534
นายกรัฐมนตรีมาซิโดเนีย
เมื่อวันที่ 5 กันยายน พ.ศ. 2535 เขากลายเป็นนายกรัฐมนตรีคนที่สองของประเทศมาซิโดเนียหลังจากที่เขาถอนตัวจากยูโกสลาเวียและยังคงดำรงตำแหน่งอีกสี่ปีหลังจากการเลือกตั้งเมื่อเดือนธันวาคม พ.ศ. 2537
เขาดำรงตำแหน่งนายกรัฐมนตรีตั้งแต่ปีพ.ศ. 2535 ถึง พ.ศ. 2541 และตั้งแต่ปีพ.ศ. 2545 ถึง พ.ศ. 2547
ประธานาธิบดีมาซิโดเนีย
เขาชนะเลือกตั้งประธานาธิบดีเดือนเมษายน พ.ศ. 2547 กับ Saško Kedev และเข้ารับตำแหน่งใน 12 พฤษภาคม พ.ศ. 2547 จากนั้นเขาก็ลาออกในฐานะนายกรัฐมนตรี
บรูโน จูลี
บรูโน จูลี (Bruno Julie) หรือ หลุยส์ ริชาร์ด บรูโน จูลี (Louis Richard Bruno Julie ) นักมวยสากลสมัครเล่นชาวมอริเชียส เกิดเมื่อ 11 กรกฏาคม พ.ศ. 2521 ที่ ประเทศมอริเชียส ติดทีมชาติมอริเชียสเข้าแข่งขันกีฬาโอลิมปิก พ.ศ. 2551 ที่ปักกิ่ง ประเทศจีนในรุ่นแบนตัมเวท รอบแรก ชนะ เอ็มมานูเอล นเกตู จากเลโซโท เมื่อ 12 สิงหาคม รอบสอง ชนะ คูร์ซิด ทอดซิโบเยฟ จาก อุซเบกิสถาน เมื่อ 15 สิงหาคม รอบก่อนรองชนะเลิศ ชนะ เฮกเตอร์ มันซานีญา จากเวเนซุเอลา เมื่อ 18 สิงหาคม รอบรองชนะเลิศ แพ้ ยันเกียล เลออน จากคิวบา เมื่อ 22 สิงหาคม ได้เหรียญทองแดง เขาเป็นนักกีฬาจากมอริเชียสคนแรกที่ได้เหรียญรางวัลจากการแข่งขันกีฬาโอลิมปิก
อาสนวิหารนักบุญไอแซค
อาสนวิหารนักบุญไอแซค (Исаа́киевский Собо́р) เป็นอาสนวิหารของศาสนจักรออร์โธดอกซ์รัสเซีย ตั้งอยู่ในนครเซนต์ปีเตอส์เบิร์กของประเทศรัสเซีย อาสนวิหารนักบุญไอแซคเป็นอาสนวิหารออร์โธดอกซ์ที่ใหญ่ที่สุดในโลก และยังเป็นอาสนวิหารคริสต์ที่ใหญ่เป็นอันดับ 4 ของโลก ตั้งชื่อตามนักบุญไอแซคแห่งดัลเมเชีย ผู้เป็นนักบุญองค์อุปถัมภ์ของพระเจ้าซาร์ปีเตอร์มหาราช ซึ่งทรงเสด็จพระราชสมภพตรงกับวันสมโภชฉลองนักบุญไอแซค
พีรพล เอื้ออารียกูล
พีรพล เอื้ออารียกูล หรือ แชมป์ เป็นพิธีกร ผู้ประกาศข่าว คอลัมนิสต์ นักแสดง ในโครงการ "the Album อยากบอกต้องออกเทป" และนักจัดรายการวิทยุ
อาสนวิหารนักบุญไอแซค
อาสนวิหารนี้ใช้เวลาสร้างถึง 4 ทศวรรษตั้งแต่ปี 1818 ถึง 1858 ตัวอาคารมีสถาปัตยกรรมแบบฟื้นฟูคลาสสิก ออกแบบโดยสถาปนิกชาวฝรั่งเศส โอกุสต์ เดอ มงแฟร์ร็อง ผู้ซึ่งร่ำเรียนมาจากหอศิลป์ของ ชาร์ล แปร์ซิเยร์ นักออกแบบคนโปรดของจักรพรรดินโปเลียนที่ 1 แห่งฝรั่งเศส
พีรพล เอื้ออารียกูล
แชมป์เริ่มเข้าวงการ ด้วยการเป็น ผู้ประกาศข่าวกีฬา รายการ ทันโลกกีฬา และหลังจากนั้นได้รับโอกาส เป็นพิธีกร ในรายการสีสันบันเทิงสด "สีสันบันเทิงสด Saturday" "Sport Gossip" "168 Hrs." แชมป์ได้ชื่อว่าเป็น ไพโอเนียร์ ที่ทำทั้งสองสถานะในเวลาเดียวกัน คือเป็นทั้งผู้ประกาศข่าวกีฬา และ พิธีกรวาไรตี้รายการบันเทิง
ประวัติ
พีรพล เอื้ออารียกูล เกิดเมื่อวันที่ 1 มิถุนายน 2526 มีน้องชาย 1 คน
แชมป์ เริ่มต้นเรียนชั้นอนุบาลที่ อนุบาลบ้านเด็ก พอจบชั้นอนุบาล ได้ไปสอบเข้าที่โรงเรียนอัสสัมชัญแผนกประถม และศึกษาจนถึงชั้นป. 5 และได้ย้ายไปเรียนต่อที่ Didyasarin International School (ปัจจุบันคือ The American School of Bangkok) จนจบชั้น ม.1 จึงได้ย้ายไปที่ โรงเรียนร่วมฤดีวิเทศศึกษา และศึกษาจนจบเกรด 12 จึงได้เดินทางไปศึกษาต่อที่ Chapman University ที่ออเรนจ์ รัฐแคลิฟอร์เนีย สหรัฐ เป็นเวลา 2 ปี และ ไปศึกษาต่อที่ คณะนิเทศศาสตร์ สาขาสื่อสารมวลชน วิทยุ และโทรทัศน์ ที่ มหาวิทยาลัยเซาเทิร์นแคลิฟอร์เนีย
ในช่วงที่ศึกษาแชมป์ได้เข้าไปศึกษา "หลักสูตรการตัดต่อข่าว" และ ฝึกงาน กับสำนักข่าว ลาวสตาร์ ประจำปี 2548 โดยรับหน้าที่ จดสถิติ และ ตัดต่อไฮไลต์ของ ข่าวบันเทิง เป็นเวลา 4 เดือน
แชมป์ได้เริ่มถ่ายแบบให้กับหนังสือ ชีวิตต้องสู้ เป็นฉบับแรก และตามมาด้วยหนังสือ แรงงานสู้ชีวิต ซึ่งขณะนั้นทางช่อง 3 กำลังมองหาผู้ประกาศข่าวกีฬาอยู่ แชมป์จึงได้ส่งผลงานที่ตัวเองมีอยู่ไปที่ช่อง 3 ซึ่งผลงานชิ้นนี้ก็ทำให้แชมป์ได้เข้ามาเป็นผู้ประกาศข่าวกีฬา ทั้งที่เขาอายุเพียง 22 ปี เท่านั้น
ประวัติการทำงาน
ในเดือนกรกฎาคม 2561 เขาถูกเครือช่อง 3 ปลดออกจากหน้าที่พิธีกรทุกรายการ และถอดรายการเดิมของเขาออกจากผัง จากกรณีวิจารณ์ประธานาธิบดีตุรกี เรเจป ไตยิป แอร์โดอัน ทำให้สถานทูตตุรกีประจำประเทศไทยไม่พอใจเป็นอย่างมาก เบื้องต้นทางเครือช่อง 3 ได้นำตัวแชมป์ไปขอขมาที่สถานทูต แต่ในที่สุดก็ได้ปลดแชมป์ออกจากทุกรายการและทุกช่องดังกล่าว
ผลงานเพลง
4 กันยายน 2550 พีรพลได้ผันตัวเองมาเป็นนักร้อง โดยออกอัลบั้มชุด “The Album ดิอัลบั้ม อยากบอกต้องออกเทป” ร่วมกับนักแสดงและพิธีกรอีก 5 คนคือ เชอร์รี่ เข็มอัปสร สิริสุขะ, กาละแมร์ พัชรศรี เบญจมาศ, คุณปลื้ม หม่อมหลวงณัฏฐกรณ์ เทวกุล, หยาด หยาดทิพย์ ราชปาล และ ปอ ทฤษฎี สหวงษ์ เพลงที่ร้องในอัลบั้ม 1. คำง่ายๆ I Miss U 2. Energy
ภาพลักษณ์และกับสื่อบันเทิง
เมื่อวันที่ 17 ธันวาคม 2552 หนังสือพิมพ์ ไทยรัฐ คอลัมน์ TV บันเทิง ยกให้แชมป์เป็น “ฮีโร่ ที่วัยรุ่นไทยอยากเอาเป็นแบบอย่าง” โดยกล่าวถึงแชมป์ว่า; “แชมป์เป็นตัวอย่างที่ดีที่สอบผ่านความสามารถมานับปี และ เป็นที่ชื่นชอบของแฟนช่อง 3 อย่างมาก [...] ทั้งเก่ง ขยัน เข้าใจธรรมชาติทีวี และ เหนือสิ่งอื่นใด เขาเกิดมาเพื่ออยู่กับวงการโทรทัศน์โดยแท้จริง งานบันเทิงก็จับประเด็นและสร้างสีสันได้ดีเยี่ยม กีฬาก็ทะลุทะลวง มีมุมมองเก๋ๆ  ผม(แจ๋วริมจอ) นำประเด็นนี้มาเขียนเพราะอยากให้คนทำทีวีดูเด็กคนนี้เป็นตัวอย่าง  เขาไม่ยอมแพ้ตัวเอง หรือ ทำงานไปตามสคริปต์ที่สั่ง แต่จะทุ่มเทค้นคว้าหาข้อมูลจนเต็มสมอง เพื่อให้งานออกมาดี ตอบแทนแฟนๆ กระทั่งก้าวขึ้นมาเป็น “เพชรเม็ดงาม” ของช่อง 3 ในเวลานี้”
ชีวิตส่วนตัว
เขายอมรับว่าเพื่อนหญิงที่สนิทที่สุดคือ "ชาม" ไอยวริญท์ โอสถานนท์ มิสไทยแลนด์ยูนิเวิร์ส ประจำปี 2549 ซึ่งมีรูปทั้งคู่ตามปกนิตยสารชื่อดัง และมีภาพควงกันไปไหนมาไหน ตามหนังสือกอสซิป ถึงขนาดมีข่าวลือออกมาว่า เขาได้ทุ่มซื้อนาฬิกา แหวนเพชร ทางด้านชามให้สัมภาษณ์ในช่วงเดือนมีนาคม 2553 ไว้ว่า "เหลือถึงสิ้นเดือนนี้ ชามยังมีเวลาคิดอยู่ ก็รออีกสักแป๊ปนึงค่ะ ก่อนให้คำตอบพี่แชมป์ ว่าแฟนหรือไม่"
วัฒนธรรมไทย
วัฒนธรรมไทย ได้รับอิทธิพลมาจากวัฒนธรรม อินเดีย จีน และ ขอม ตลอดจนวิญญาณนิยม ศาสนาพุทธ และ ศาสนาฮินดู
วัฒนธรรมแห่งชาติของไทยเป็นการสร้างสรรค์ใหม่ซึ่งสิ่งที่ปัจจุบันถือเป็นวัฒนธรรมไทยเดิมไม่มีอยู่ในรูปแบบนั้นเมื่อกว่าร้อยปีก่อน บ่อเกิดสามารถสืบย้อนไปได้ถึงรัชกาลพระบาทสมเด็จพระจุลจอมเกล้าเจ้าอยู่หัว สมัยสงครามโลกครั้งที่สอง หลวงพิบูลสงครามสนับสนุนการส่งเสริมวัฒนธรรมไทยกลางเป็นวัฒนธรรมแห่งชาตินิยามและยับยั้งมิให้ชนกลุ่มน้อยแสดงออกซึ่งวัฒนธรรมของตน วัฒนธรรมพลเมืองรุ่นปัจจุบันซึ่งส่วนใหญ่ยึดรุ่นอุดมคติของวัฒนธรรมไทยกลางเป็นการสร้างสรรค์ใหม่ซึ่งรวมลักษณะชาตินิยมสมัยรัชกาลที่ 5 ราชย์กัมพูชา และลัทธิอิงสามัญชนที่นิยมบุคคลลักษณะ หรือสรุปคือ วัฒนธรรมพลเมืองของไทยปัจจุบันนิยามว่าประเทศไทยเป็นดินแดนของคนไทยกลาง มีศาสนาเดียวคือ พุทธนิกายเถรวาท และปกครองโดยราชวงศ์จักรี
ศาสนาพุทธนิกายเถรวาทเน้นว่า คนส่วนใหญ่ไม่สามารถตรัสรู้และไปถึงนิพพาน และดีที่สุดที่ทำได้คือ การสะสมบุญผ่านการปฏิบัติที่เป็นพิธีกรรมอย่างสูง เช่น การถวายอาหารพระสงฆ์และการบริจาคเงินเข้าวัด คำสอนทางศาสนาถูกเลือกให้สนับสนุนมุมมองทางโลกแบบศาสนาขงจื๊อใหม่ซึ่งมีศูนย์กลางอยู่ที่สามเสาหลัก ศาสนาพุทธของไทยยังรวมการบูชาวิญญาณของกัมพูชาและความเชื่อว่าพระมหากษัตริย์เป็นสมมุติเทพ นอกจากนี้ยังเน้นรูปแบบมากกว่าแก่นสาร
คนไทยเน้นและให้คุณค่ารูปแบบมารยาทภายนอกอย่างยิ่งเพื่อรักษาความสัมพันธ์ประสานกัน กฎมารยาทหลายอย่างเป็นผลพลอยได้ของศาสนาพุทธ สังคมไทยเป็นสังคมไม่เผชิญหน้าที่เลี่ยงการวิจารณ์ในที่สาธารณะ การเสียหน้าเป็นความเสื่อมเสียแก่คนไทย จึงเลี่ยงการเผชิญหน้าและมุ่งประนีประนอมในสถานการณ์ลำบาก หากสองฝ่ายไม่เห็นด้วยกัน การไหว้เป็นแบบการทักทายและแสดงความเคารพของผู้น้อยต่อผู้ใหญ่ตามประเพณีและมีแบบพิธีเข้มงวด คนไทยใช้ชื่อต้นมิใช่นามสกุล และใช้คำว่า "คุณ" ก่อนชื่อ
คนไทยเคารพความสัมพันธ์แบบมีลำดับชั้น ความสัมพันธ์ทางสังคมนิยามว่า บุคคลหนึ่งสูงกว่าอีกคนหนึ่ง บิดามารดาสูงกว่าบุตรธิดา ครูอาจารย์สูงกว่านักเรียนนักศึกษา และเจ้านายสูงกว่าผู้ใต้บังคับบัญชา เมื่อคนไทยพบคนแปลกหน้า จะพยายามจัดให้อยู่ในลำดับชั้นทันทีเพื่อให้ทราบว่าควรปฏิบัติด้วยอย่างไร มักโดยการถามสิ่งที่วัฒนธรรมอื่นมองว่าเป็นคำถามส่วนตัวอย่างยิ่ง สถานภาพกำหนดได้โดยเสื้อผ้า ลักษณะปรากฏทั่วไป อายุ อาชีพ การศึกษา นามสกุลและความเชื่อมโยงทางสังคม
ครอบครัวเป็นเสาหลักของสังคมไทยและชีวิตครอบครัวมักอยู่ใกล้ชิดกว่าวัฒนธรรมตะวันตก ครอบครัวไทยเป็นลำดับชั้นทางสังคมอย่างหนึ่ง และเด็กถูกสอนให้เคารพบิดามารดา สังคมคาดหวังให้สมาชิกครอบครัวดูแลผู้อาวุโสและบ้านพักคนชราและโรงพยาบาลเป็นทางเลือกสุดท้าย คนชรามักอยู่บ้าน อยู่กับครอบครัวและหลานและเกี่ยวข้องในชีวิตครอบครัว
ATC รหัส G04
G ระบบสืบพันธุ์-ปัสสาวะและฮอร์โมนเพศ (Genito-urinary system and sex hormones)
ฌาวอล
ฌาวอล (Javols; Jàvols) เป็นอดีตเทศบาลในจังหวัดลอแซร์ ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับแปอีร็องโนบรัก เทศบาลใหม่ ใน ค.ศ. 2017 เทศบาลนี้มีประชากร 334 คน
เช็กเกอส์
เช็กเกอส์ (Chequers) เป็นคฤหาสน์ในบักกิงงัมเชอร์ และเป็นที่พำนักอย่างเป็นทางการของนายกรัฐมนตรีสหราชอาณาจักร สร้างขึ้นใน ค.ศ. 1565 โดยวิลเลียม ฮอว์เทรย์
ความเป็นมา
เช็กเกอส์สร้างใน ค.ศ. 1565 โดยวิลเลียม ฮอว์เทรย์ เจ้าของที่ส่วนใหญ่ในบักกิงงัมเชอร์ในขณะนั้น ไม่มีการปรากฎว่าที่มาของชื่อมาจากที่ไหน แค่มีการสันนิษฐานว่าอาจจะมาจากผู้เข้าอาศัยกลุ่มแรก เช็กเกอส์เคยใช้เป็นที่คุมขังเลดีแมรี เกรย์ น้องสาวของเลดีเจน เกรย์ ในปีเดียวกันที่ฮอว์เทรย์ปรับปรุงเช็กเกอส์เสร็จ เช็กเกอส์ถูกเปลี่ยนเจ้าของมาหลายคน จนกระทั่ง ค.ศ. 1921 ลอร์ดแห่งแฟร์แฮมได้มอบเช็กเกอส์ให้กับนายกรัฐมนตรีเดวิด ลอยด์ จอร์จ
การใช้งาน
เช็กเกอส์เป็นสถานที่ที่เกิดเหตุการณ์สำคัญหลายอย่างด้วยกัน เช่น วิกฤตรัฐบาลใน ค.ศ. 1940 รวมถึงในช่วงสงครามโลกครั้งที่สอง ที่วินสตัน เชอร์ชิล นายกรัฐมนตรีสหราชอาณาจักรในขณะนั้น ปฏิเสธการใช้เช็กเกอส์เป็นที่หลบภัยเนื่องจากเหตุผลในด้านความปลอดภัย จนกระทั่งเช็กเกอส์มีมาตรการรักษาความปลอดภัยใน ค.ศ. 1942 เขาเขียนบทสุนทรพจน์วิทยุที่ที่โด่งดังที่สุดของเขาในห้องฮอว์เทรย์ในเช็กเกอส์ และการที่แอนโทนี อีเดน ได้รับแจ้งว่าเยอรมนีได้โจมตีรัสเซียใน ค.ศ. 1941 คฤหาสน์หลังนี้ยังใช้ในการต้อนรับบุคคลสำคัญไปจนถึงผู้นำประเทศต่าง ๆ อีกด้วย ใน ค.ศ. 2020 บอริส จอห์นสัน นายกรัฐมนตรีสหราชอาณาจักรในขณะนั้น ตัดสินใจจะใช้เช็กเกอส์เป็นสถานที่พักฟื้นหลังติดเชื้อโควิด-19 และภาวะแทรกซ้อนทางเดินหายใจ รวมถึงการเข้ารักษาในห้องไอซียูถึงสามคืน
เบชิง
เบชิง (Betim) เป็นเมืองในรัฐมีนัชเจไรช์ ประเทศบราซิล เมืองนี้เป็นส่วนหนึ่งของภูมิภาคมหานครเบลูโอรีซองชี เป็นเมืองที่ใหญ่เป็นอันดับ 5 ของรัฐมีนัชเจไรช์ และเป็นหนึ่งใน 50 เมืองที่ใหญ่ที่สุดในประเทศบราซิล ห่างจากนครรีโอเดจาเนโรประมาณ 461 กิโลเมตร มีเนื้อที่ 342.85 ตารางกิโลเมตร และในปี ค.ศ. 2012 มีประชากร 408,448 คน โดยสภาพภูมิอากาศเป็นเขตร้อน
พลภัคค์ วัชรพงศ์หิรัญ
พลภัคค์ วัชรพงศ์หิรัญ เดิมชื่อ ณฐวัฒน์ วัชรพงศ์หิรัญ และมีชื่อเล่นว่า กบ
คูเสง
คูเสง (Ou Xing) โจรป่าแห่งเมือง ฉางชา ในช่วงปลาย ราชวงศ์ฮั่นตะวันออก แห่ง ยุคสามก๊ก
พลภัคค์ วัชรพงศ์หิรัญ
ประวัติ
“เพลิง” มีชื่อจริงว่า “พลภัคค์ วัชรพงศ์หิรัญ” เกิดวันที่ 12 พฤศจิกายน พ.ศ. 2533 เขาเป็นคนที่มีทักษะการเล่นกีฬาหลายประเภทด้วยกัน เช่น กังฟู, กระบี่, ทวน, หมัดเมา, เทควันโด, มวยไทย, ดาบไทย และยิงธนู สำเร็จการศึกษาในระดับปริญญาตรี จากคณะสถาปัตยกรรมศาสตร์ จุฬาลงกรณ์มหาวิทยาลัย
เพลิงเริ่มเข้าวงการจากการสมัครเข้าประกวด เดอะสตาร์ ค้นฟ้าคว้าดาว ปี 6 แต่ไม่ติดเป็นตัวแทนภาค ด้วยความสามารถทางด้านดนตรี กัน นภัทร ที่เป็นเพื่อนสนิทจึงชวนเพลิงขึ้นไปเล่นดนตรีบนเวทีคอนเสิร์ตของตัวเองอยู่หลายครั้ง จนเข้าตาของ บอย ถกลเกียรติ จึงได้ชักชวนเข้ามาเป็นนักแสดงในสังกัด เดอะ วัน เอ็นเตอร์ไพรส์ เริ่มต้นผลงานด้านละครจากเรื่อง เรือนร้อยรัก และผลงานที่ทำให้ชื่อของเพลิงเป็นที่รู้จักไปทั่วคือ “เต๋า” 1 ใน 7 ทรชนจากละครเรื่อง ล่า เวอร์ชัน หมิว ลลิตา
คูเสง
คูเสงได้ร่วมกับโจรป่าคนอื่น ๆ ก่อการกบฏขึ้นที่ฉางชาแต่ก็ถูกปราบโดย ซุนเกี๋ยน เจ้าเมือง เตียงสา หรือ ฉางชา ในปัจจุบันตามคำสั่งของ สิบขันที ซึ่งมีอำนาจในราชสำนักขณะนั้น
ภาษาเตาซุก
ภาษาเตาซุก หรือ ภาษาซูก (Bahasa Sūg; อักษรยาวี: بَهَسَ سُوگ; Bahasa Suluk) อยู่ในตระกูลวิซายัน มีผู้พูดในจังหวัดซูลู ประเทศฟิลิปปินส์ มีผู้พูดในมาเลเซียและอินโดนีเซียด้วย
ทีวีไกด์
ทีวีไกด์ (TV Guide) เป็นนิตยสารอเมริกันรายสัปดาห์ ที่รวบรวมรายชื่อรายการโทรทัศน์ นอกจากนั้น ยังมีข่าวที่เกี่ยวข้องกับโทรทัศน์ บทสัมภาษณ์ผู้มีชื่อเสียง ข่าวซุบซิบ การวิจารณ์ภาพยนตร์ และปริศนาอักษรไขว้ ในบางฉบับมีดูดวงด้วย
วินาที
วินาที (Second) เป็นหน่วยฐานของเวลาในระบบหน่วยวัดระหว่างประเทศ (เอสไอ) และยังเป็นหน่วยเวลาในระบบการวัดอื่น เท่ากับ 1 ส่วน 60 ของนาที ระหว่าง ค.ศ. 1000 เมื่ออัลบิรูนี (al-Bīrūnī) ใช้วินาที ถึง ค.ศ. 1960 วินาทีนิยามว่าเป็น 1/86,400 ของวันสุริยคติเฉลี่ย (mean solar day) ซึ่งยังเป็นนิยามที่ใช้ในบริบททางดาราศาสตร์และกฎหมายอยู่บ้าง ระหว่าง ค.ศ. 1960 ถึง 1967 วินาทีนิยามในแง่คาบการโคจรของโลกรอบดวงอาทิตย์ใน ค.ศ. 1900 แต่ปัจจุบันนิยามอย่างแม่นยำขึ้นในแง่อะตอม วินาทีอาจวัดโดยใช้นาฬิกากล ไฟฟ้าหรืออะตอม
การสังเกตทางดาราศาสตร์ในห้วงคริสต์ศตวรรษที่ 19 และ 20 เปิดเผยว่าวันวันสุริยคติเฉลี่ยค่อย ๆ ยาวขึ้นแต่วัดได้ และความยาวของปีสุริยคติก็ไม่สามารถพยากรณ์ได้ทั้งหมดเช่นกัน ฉะนั้นการเคลื่อนที่ดวงอาทิตย์–โลกจึงไม่ถูกพิจารณาว่าเป็นพื้นฐานนิยามที่เหมาะสมต่อไป เมื่อมีการคิดค้นนาฬิกาอะตอม การนิยามวินาทีโดยยึดคุณสมบัติหลักมูลแห่งธรรมชาติจึงเป็นไปได้ นับแต่ ค.ศ. 1967 นิยามวินาทีเป็น "ช่วงเวลา 9,192,631,770 คาบของการแผ่รังสีซึ่งสัมพันธ์กับการเปลี่ยนสถานะระหว่างสองระดับไฮเปอร์ไฟน์ (hyperfine level) ของสถานะพื้นของอะตอมซีเซียม-133 (the duration of 9,192,631,770 periods of the radiation corresponding to the transition between the two hyperfine levels of the ground state of the caesium 133 atom)"
วินาทียังเป็นหน่วยฐานของเวลาในระบบหน่วยวัดเซนติเมตร-กรัม-วินาที, เมตร-กิโลกรัม-วินาที, เมตร-ตัน-วินาที และฟุต-ปอนด์-วินาที
บะโช
บะโช (ဘချို, ) เกิดเมื่อ 24 เมษายน พ.ศ. 2436 เป็นนักการเมืองและนักหนังสือพิมพ์ชาวพม่า และดำรงตำแหน่งรัฐมนตรีว่าการกระทรวงสารสนเทศในพม่าก่อนได้รับเอกราช บะโชและรัฐมนตรีในรัฐบาลอีก 6 คนถูกลอบสังหารพร้อมกับนายกรัฐมนตรีอองซานในวันที่ 19 กรกฎาคม พ.ศ. 2490 ในย่างกุ้ง วันที่ 19 กรกฎาคมกลายเป็นวันผู้พลีชีพในพม่า เขายังเป็นประธานที่ประชุมสหภาพการค้าแห่งพม่าด้วย
สมาคมคณะกรรมการโอลิมปิกแห่งชาติแอฟริกา
สมาคมคณะกรรมการโอลิมปิกแห่งชาติแอฟริกา (Association des Comités Nationaux Olympiques d'Afrique; ACNOA; رابطة اللجان الأولمبية الوطنية في إفريقيا) เป็นองค์กรกีฬาระหว่างประเทศในทวีปแอฟริกาที่มี 54 สมาคมคณะกรรมการโอลิมปิกแห่งชาติแอฟริกามีสำนักงานใหญ่อยู่ที่อาบูจา ประเทศไนจีเรีย โดยสืบต่อจากคณะกรรมการกีฬาแห่งแอฟริกา (Standing Committee of African Sports; Comité permanent du sport africain)
ประวัติ
สมาคมคณะกรรมการโอลิมปิกแห่งชาติแอฟริกา (ANOCA) ได้ก่อตั้งขึ้นในวันที่ 28 มิถุนายน พ.ศ. 2524 ที่โลเม ประเทศโตโก ซึ่งเป็นหน่วยงานกีฬาที่สืบต่อจากคณะกรรมการกีฬาแห่งแอฟริกา ซึ่งได้เปลี่ยนเป็นสภากีฬาสูงสุดแห่งแอฟริกาในปีพ.ศ. 2509
เปลี่ยน ภาสกรวงศ์
ท่านผู้หญิงเปลี่ยน ภาสกรวงศ์ เกิดเมื่อวันพุธ ขึ้น 1 ค่ำ เดือนอ้าย ปีมะแม ตรงกับวันที่ 8 ธันวาคม พ.ศ. 2390 เป็นธิดาของนายสุดจินดา (พลอย ชูโต) บุตรจมื่นศรีสรรักษ์ (ถัด) มารดาของท่านชื่อนิ่ม เป็นธิดาของพระยาสุรเสนา (สวัสดิ์ ชูโต) (น้องจมื่นศรีสรรักษ์ (ถัด)) กับคุณหญิงเปี่ยม ซึ่งเป็นธิดาของสมเด็จเจ้าพระยาบรมมหาประยูรวงศ์ (ดิศ บุนนาค) (เรียกกันโดยทั่วไปว่าสมเด็จเจ้าพระยาองค์ใหญ่) ดังนั้นท่านผู้หญิงเปลี่ยนจึงมีศักดิ์เป็นเหลนของสมเด็จเจ้าพระยาบรมมหาประยูรวงศ์ด้วย
ในวัยเยาว์ท่านผู้หญิงเปลี่ยนได้รับการศึกษาอบรมตามแบบกุลธิดาสมัยก่อน ซึ่งเกี่ยวกับการดูแลกิจการบ้านเรือน และโดยเหตุที่ท่านเป็นสตรีที่ฉลาด มีอุปนิสัยรักความประณีต อีกทั้งมีความคิดริเริ่มที่ดี ท่านจึงได้พากเพียรศึกษา ฝึกฝน และปรับปรุงการประกอบอาหารหวานคาว ฝีมือการปรุงอาหารของท่าน เป็นที่เลื่องลือทั่วไปว่าเป็นหนึ่งไม่มีสอง เป็นที่ชื่นชมทั้งชาวไทยและชาวต่างประเทศ อีกทั้งท่านยังริเริ่มการประดิษฐ์อาหารและขนมให้ดูน่ารับประทาน เช่น การประดิษฐ์ "ลูกชุบ" ขึ้นถวายเจ้านาย ซึ่งยังเป็นที่นิยมจนถึงขณะนี้ นอกจากนี้ท่านยังได้รวบรวมและเรียบรวมตำราอาหารหวานคาวทั้งของไทยและของต่างชาติขึ้นไว้ คือตำรา "แม่ครัวหัวป่าก์" ซึ่งนับว่าเป็นตำรากับข้าวเล่มแรกที่พิมพ์ขึ้นในประเทศไทย โดยมีเจ้าจอมพิศว์ ในรัชกาลที่ 5 ธิดาของท่านเป็นเจ้าของลิขสิทธิ์ ตำราอาหารเล่มนี้ยังใช้เป็นแบบอย่างอยู่จนทุกวันนี้ นอกจากเรื่องอาหารแล้ว ท่านผู้หญิงยังมีฝีมือในการแกะสลักผักและผลไม้ รวมทั้งการประดิษฐ์ดอกไม้แห้ง ดอกไม้สด และดอกไม้ขี้ผึ้งอบหอม ส่วนฝีมือในการเย็บปักถักร้อยของท่านก็เป็นเยี่ยมเช่นกัน งานปักชิ้นหนึ่งที่มีชื่อเสียงเลื่องลือไปถึงต่างประเทศ คือ งานปักรูปเสือ ซึ่งได้รับพระราชทานรางวัลจากพระบาทสมเด็จพระจอมเกล้าเจ้าอยู่หัว และงานชิ้นสำคัญนี้ได้ร่วมประกวดที่ประเทศสหรัฐอเมริกา ปรากฏว่างานปักของท่านผู้หญิงเปลี่ยนได้รับรางวัลชนะเลิศของโลก ได้รับเงินรางวัลเป็นมูลค่าหลายพันดอลลาร์สหรัฐ รางวัลนี้นำเกียรติยศชื่อเสียงมาสู่ตัวท่านและวงศ์ตระกูล แต่ที่สำคัญคือเป็นเกียรติคุณอย่างยิ่งของประเทศชาติ
ท่านผู้หญิงเปลี่ยนสมรสกับเจ้าพระยาภาสกรวงศ์ (พร บุนนาค) บุตรคนสุดท้องของสมเด็จเจ้าพระยาบรมมหาประยูรวงศ์ กับหม่อมอิน ตามหลักฐานที่ปรากฏทั้งสองมีบุตรธิดารวม 2 คน คือ นายราชาณัตยานุหาร (พาสน์) และเจ้าจอมพิศว์ ในรัชกาลที่ 5
ท่านผู้หญิงเปลี่ยน ภาสกรวงศ์ เป็นสตรีที่มีสำนึกในหน้าที่ กล่าวคือ นอกจากการบำเพ็ญตนให้เป็นประโยชน์ต่อครอบครัวของท่านจนเป็นที่ยกย่องชื่นชมแล้ว ท่านยังมีผลงานที่ได้ปฏิบัติด้วยความตั้งใจมั่น และด้วยความเสียสละประโยชน์สุขส่วนตนเพื่อประโยชน์สุขของสังคมส่วนรวมอันนับว่าเป็นกิจกรรมที่สำคัญที่สุดในชีวิตของท่านอีกด้วย กล่าวคือในปี พ.ศ. 2436 (ร.ศ. 112) เกิดกรณีพิพาทระหว่างไทยกับฝรั่งเศส เรื่องพรมแดนที่ฝั่งแม่น้ำโขง ผลของการกระทบกระทั่งกลายเป็นการสู้รบ เนื่องจากฝ่ายฝรั่งเศสส่งกองทัพเรือมาปิดอ่าว ในการสู้รบครั้งนั้นปรากฏว่ามีราษฎรและทหารทั้งสองฝ่ายได้รับบาดเจ็บล้มตายเป็นจำนวนไม่น้อย ท่านผู้หญิงเปลี่ยนได้เล็งเห็นความทุกข์ยากของทหารและราษฎรเหล่านั้น จึงได้ดำริว่า น่าจะมีองค์กรสักองค์กรหนึ่งเพื่อช่วยบรรเทาทุกข์ ดังนั้นท่านจึงได้ชักชวนบรรดาสตรีชั้นสูงทั้งหลายให้มาร่วมมือกันโดยท่านได้นำความกราบทูลสมเด็จพระนางเจ้าสว่างวัฒนา พระบรมราชเทวี (สมเด็จพระศรีสวรินทิราบรมราชเทวี พระพันวัสสาอัยยิกาเจ้า) ขอให้ทรงรับเป็น "ชนนีผู้บำรุง" ขององค์การนี้
เมื่อพระบาทสมเด็จพระจุลจอมเกล้าเจ้าอยู่หัวทรงทราบก็ทรงพอพระราชหฤทัยยิ่งนัก พระราชดำริว่า องค์กรนี้เป็นองค์กรการกุศล เหมือนอย่างประเทศตะวันตกที่เคยมีมาแล้ว จึงทรงรับไว้ในพระบรมราชูปถัมภ์ และมีพระบรมราชานุญาตให้กลุ่มสตรีอาสาสมัครนี้ทำการเรี่ยไร ได้เงินทั้งสิ้น 444,728 บาท ซึ่งนับว่าเป็นมูลค่าอันมหาศาลสำหรับสมัยนั้น เงินที่ได้ทั้งหมดนี้ใช้ไปในการซื้อยาเพื่อรักษาผู้บาดเจ็บจากการสู้รบ โดยส่วนหนึ่งใช้ในการเดินทางไปเยี่ยมเยียน และช่วยเหลือครอบครัวทหารและพลเรือนที่ออกปฏิบัติหน้าที่ครั้งนี้ด้วย
การปฏิบัติภารกิจของกลุ่มสตรีอาสาสมัครที่มีท่านผู้หญิงเปลี่ยนเป็นผู้นำเป็นที่พอพระราชหฤทัยของพระบาทสมเด็จพระเจ้าอยู๋หัว จึงมีพระบรมราชานุญาตให้ตั้งสมาคมการกุศลในปี พ.ศ. 2436 โดยพระองค์ทรงพระกรุณาลงพระนามาภิไธยจัดตั้ง สภาอุณาโลมแดงแห่งชาติสยาม อยู่ในพระบรมราชูปถัมภ์ นอกจากนี้ยังทรงพระกรุณาโปรดเกล้าฯ ให้สมเด็จพระนางเจ้าสว่างวัฒนา พระบรมราชเทวีทรงเป็น "สภาชนนี" พระนางเจ้าเสาวภาผ่องศรี พระวรราชเทวี ทรงดำรงตำแหน่ง "สภานายิกา" พระองค์แรก และท่านผู้หญิงเปลี่ยน ภาสกรวงศ์ มีตำแหน่งเป็นเลขานุการิณี งานสำคัญของสภาอุณาโลมแดงแห่งสยามนี้คือ การจัดส่งยา อาหาร เสื้อผ้า และเครื่องใช้ต่าง ๆ ไปช่วยบำรุงทหารในสนามรบ ซึ่งสภาฯ ได้ดำเนินการเป็นผลดีจนกระทั่งการสู้รบได้ยุติลง นับว่าเป็นการทำประโยชน์อันยิ่งใหญ่ในการช่วยบำบัดทุกข์ให้แก่ทหารและพลเรือน เป็นการร่วมมือทั้งกำลังกาย กำลังใจและกำลังทรัพย์ในยามที่บ้านเมืองเกิดวิกฤตการณ์อย่างดียิ่ง สภาอุณาโลมแดงแห่งสยามนี้ ต่อมาคือ สภากาชาดสยาม และเปลี่ยนชื่อเป็น สภากาชาดไทย ได้เข้าเป็นสมาชิกสภากาชาดสากล เมื่อปี พ.ศ. 2463
ท่านผู้หญิงเปลี่ยนถูกคนเมาบริเวณกรมอู่ทหารเรือใช้มีดดาบฟันจนเป็นแผลฉกรรจ์ อาการสาหัสจนถึงแก่อนิจกรรม เมื่อวันที่ 11 ธันวาคม ร.ศ. 130 (ตรงกับปี พ.ศ. 2454) สิริอายุได้
หม่อมหลวงนวลผ่อง เสนาณรงค์
ท่านผู้หญิงนวลผ่อง เสนาณรงค์ (12 กุมภาพันธ์ พ.ศ. 2472 - 28 กุมภาพันธ์ พ.ศ. 2540) (เดิม หม่อมหลวงนวลผ่อง สนิทวงศ์) เป็นธิดาของพลตรี หม่อมสนิทวงศ์เสนี (หม่อมราชวงศ์ตัน สนิทวงศ์) กับท่านผู้หญิงแผ้ว สนิทวงศ์เสนี สมรสกับพลเอก แสวง เสนาณรงค์ อดีตรัฐมนตรีประจำสำนักนายกรัฐมนตรี เมื่อปี พ.ศ. 2497 มีบุตร-ธิดา 3 คน คือ
ท่านผู้หญิงนวลผ่อง เสนาณรงค์ถึงแก่อนิจกรรม เมื่อวันที่ 28 กุมภาพันธ์ พ.ศ. 2540 สิริอายุ 68 ปี มีพิธีพระราชทานเพลิงศพเมื่อวันที่ 26 เมษายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิริทราวาส
เกียรติคุณ
ท่านผู้หญิงนวลผ่อง ได้รับใช้ใต้เบื้องพระยุคลบาทสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในตำแหน่งผู้อำนวยการกองหารายได้ สภากาชาดไทย ช่วยเหลืองานด้านอื่น ๆ ของสภากาชาดไทย อาทิ เป็นกรรมการวางแผนและพัฒนา และกรรมการจัดการทรัพย์สิน ได้รับรางวัลบุคคลดีเด่นของชาติ ปี พ.ศ. 2539 สาขาเผยแพร่เกียรติภูมิของไทยจากสำนักงานคณะกรรมการเอกลักษณ์ของชาติ และเป็นนายกคนแรกของสมาคมศิษย์เซนต์ฟรังซีสซาเวียร์ คอนแวนต์
เกมเอนจิน
เกมเอนจิน (Game engine) คือซอฟต์แวร์เพื่อใช้สร้างวีดีโอเกม ซอฟต์แวร์นี้ถูกเขียนขึ้นมาด้วยภาษาโปรแกรมที่หลากหลาย อาทิ C, C++, JAVA เป็นต้น เกมเอนจินเปรียบเสมือนเป็นเครื่องมือใช้สร้างชิ้นส่วนต่าง ๆ ของระบบเกม ชิ้นส่วนเหล่านี้จะถูกนำไปประกอบเข้าด้วยกัน และถูกทดสอบว่าพวกมันสามารถทำงานร่วมกันได้อย่างไม่มีปัญหาภายใต้สภาพแวดล้อมที่ถูกกำหนดไว้ นี่เป็นกระบวนการในการสร้างเกมให้ออกมาสมบูรณ์
นักพัฒนาเกมจำนวนมากใช้เกมเอนจินในการสร้างเกมสำหรับเครื่องเล่น, มือถือ ตลอดจนคอมพิวเตอร์พกพา การทำงานของเกมเอนจินประกอบด้วยการเรนเดอร์กราฟิก 2D และ 3D, การตรวจสอบการชน, ระบบเสียง, ภาษาสคริปต์, แอนิเมชัน, ปัญญาประดิษฐ์, ระบบเน็ตเวิร์ก, การสตรีม, การจัดการหน่วยความจำ, การรองรับภาษาที่แปล ตลอดจนระบบอื่น ๆ อีกมากมาย
Palaeotropidae
Palaeotropidae เป็นสกุลของอีไคโนเดอร์มาทาที่อยู่ในวงศ์ Spatangoida.
สปีชีส์ในสกุล ได้แก่:
อาร์แดม พาทาพูทิยัน
อาร์แดม พาทาพูทิยัน (Արտեմ Փաթափութեան; Ardem Patapoutian; เกิด ค.ศ. 1967) เป็นนักชีวโมเลกุลและนักประสาทวิทยาศาสตร์ชาวอเมริกันเชื้อสายอาร์มีเนียในเลบานอน ผู้รับรางวัลรางวัลโนเบลสาขาสรีรวิทยาหรือการแพทย์ ผลงานสำคัญของเขาคือผลงานการระบุตัวรับ PIEZO1, PIEZO2 และ TRPM8 ซึ่งตรวจจับแรงดัน, เมนทอล และอุณหภูมิ พาทาพูทิยันเป็นศาสตราจารย์ด้านประสาทวิทยาศาสตร์ประจำสถาบันแพทยศาสตร์ฮาวเวิร์ด ฮิวส์ และนักวิทยาศาสตร์ประจำสคริพส์รีเสิร์ชในรัฐแคลิฟอร์เนีย ในปี 2021 เขาได้รับรางวัลโนเบลสาขาสรีรวิทยาหรือการแพทย์ ร่วมกับเดวิด จูเลียส
ATC รหัส H01
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
H ระบบฮอร์โมน (Systemic hormonal preparations) มีฮอร์โมนเพศและอินสุลิน
อาโอโซระโนะชิตะ, คิมิโนะโทนาริ
อาโอโซระโนะชิตะ, คิมิโนะโทนาริ เป็นซิงเกิลของวงบอยแบนด์ประเทศญี่ปุ่น อาราชิ ออกวางขายในวันที่ 13 พฤษภาคม พ.ศ. 2558
ข้อมูลเกี่ยวกับเพลง
โดยไทเทิ้ลแทร็คของซิงเกิลจะถูกใช้เป็นเพลงประกอบละครทีวีทางสถานี ฟูจิทีวี เรื่อง ‘Youkoso, Wagaya e’ ที่ออนแอร์ตอนแรก 13 เมษายน พ.ศ. 2558 โดยมี มะซะกิ ไอบะ (Aiba Masaki) หนึ่งในสมาชิกวงนำแสดง
ซิงเกิลชุดนี้จะมีด้วยกัน 2 เวอร์ชัน คือ Limited Edition และ Regular Edition โดยแบบ Limited Edition จะมาพร้อมกับดีวีดีบรรจุมิวสิควีดีโอและเบื้องหลังการทำงาน รวมถึง 1 เพลงประกอบซิงเกิล ส่วนแบบ Regular Edition จะมาพร้อมกับเพลงประกอบซิงเกิล 2 เพลง รวมถึงโบนัสแทร็คในชื่อ “Ura Ara Talk 2015″ ที่เหล่าเมมเบอร์จะมานั่งตอบทุกคำถามที่คุณอยากรู้ให้ได้ฟังกันผ่านโบนัสแทร็คชิ้นนี้ หลังเปิดโอกาสให้แฟนคลับ ส่งคำถามที่อยากถาม อาราชิ กันเข้ามาได้ทางหน้าเว็บไซต์
ซิงเกิลนี้ได้อันดับ 1 ในออริคอนชาร์ตรายสัปดาห์ โดยขายได้จำนวน 501,010 ชุด ในสัปดาห์แรกที่ออกขาย และยังได้อันดับ 1 ในเจแปนฮ็อต 100 บิลบอร์ด
ประเทศกินีในโอลิมปิก
ประเทศกินี เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศกินี คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ GUI
นับตั้งแต่ประเทศกินีส่งนักกีฬาเข้าร่วมการแข่งขันโอลิมปิกครั้งแรก นักกีฬากินียังไม่เคยได้รับเหรียญรางวัลจากกีฬาโอลิมปิก
Paleopneustidae
Paleopneustidae เป็นสกุลของอีไคโนเดอร์มาทาที่อยู่ในวงศ์ Spatangoida.
แคว้นลีกูเรีย
ลีกูเรีย (Liguria) หรือ ลีกือรียา (Ligûria) เป็นแคว้นหนึ่งในยี่สิบแคว้นของประเทศอิตาลี มีอาณาเขตส่วนใหญ่ติดต่อกับทะเล ตั้งอยู่ทางตะวันตกเฉียงเหนือของอิตาลี เป็นแคว้นที่มีพื้นที่น้อยที่สุดเป็นอันดับที่ 3 มีเมืองหลักชื่อเจนัว (เจโนวา) ลีกูเรียเป็นสถานที่ยอดนิยมของนักท่องเที่ยว เพราะมีชายหาดที่สวยงาม เมืองเล็ก ๆ ที่สวยงามและอาหารที่อร่อย
Paleopneustidae
สปีชีส์ในสกุล ได้แก่:
แคว้นลีกูเรีย
ภูมิศาสตร์
แคว้นลีกูเรียมีอาณาเขตติดต่อกับแคว้นพรอว็องซาลป์-โกตดาซูร์ของประเทศฝรั่งเศสทางทิศตะวันตก ติดต่อกับแคว้นปีเยมอนเตทางทิศเหนือ ติดต่อกับแคว้นเอมีเลีย-โรมัญญาและแคว้นตอสคานาทางทิศตะวันออก และติดต่อกับทะเลลิกูเรียนทางทิศใต้ รูปร่างของแคว้นมีลักษณะเป็นริ้วแคบยาว กว้างประมาณ 7–35 กิโลเมตร และยาว 240 กิโลเมตร ล้อมรอบด้วยทะเล เทือกเขาแอลป์ และเทือกเขาแอเพนไนน์ แคว้นมีพื้นที่ทั้งหมด 5,416.03 ตารางกิโลเมตร โดยลักษณะภูมิประเทศแบ่งออกเป็นภูเขา 3,524.08 ตารางกิโลเมตร และเนินเขา 891.95 ตารางกิโลเมตร อาณาเขตครึ่งหนึ่งติดกับทะเลลิกูเรียน
ส่วนลักษณะภูมิอากาศ แคว้นลีกูเรียมีอากาศไม่รุนแรงมาก โดยมีอุณหภูมิประมาณ 7–10 องศาเซลเซียสในฤดูหนาว และมีอุณหภูมิ 25–28 องศาเซลเซียสในฤดูร้อน ซึ่งทำให้สามารถมาท่องเที่ยวได้อย่างสบายใจแม้จะอยู่ในช่วงกลางฤดูหนาวก็ตาม ส่วนปริมาณน้ำฝน สำหรับเมืองเจนัวมีปริมาณน้ำฝนมากกว่า 2,000 มิลลิเมตรต่อปี ส่วนพื้นที่อื่น ๆ มีปริมาณน้ำฝนที่ปกติสำหรับภูมิอากาศแบบเมดิเตอร์เรเนียน คือประมาณ 500–800 มิลลิเมตรต่อปี
ถึงแม้ว่าแคว้นลีกูเรียจะมีความหนาแน่นของประชากรค่อนข้างมาก แต่ก็มีพื้นที่ป่าปกคลุมกว่าครึ่งของพื้นที่ทั้งแคว้น โดยเป็นพื้นที่สงวนทางธรรมชาติถึงร้อยละ 12 ของทั้งพื้นที่ แบ่งเป็นอุทยานขนาดใหญ่ 6 แห่ง อุทยานขนาดเล็ก 2 แห่ง และพื้นที่ป่าสงวน 3 แห่ง
การแบ่งเขตการปกครอง
แคว้นลีกูเรียแบ่งเขตการปกครองออกเป็น 4 จังหวัด
ภาวะน้ำตาลในเลือดสูง
ภาวะน้ำตาลสูงในเลือด หรือภาวะกลูโคสสูงในเลือด (hyperglycemia หรือ hyperglycaemia) หมายถึง ภาวะที่ระดับน้ำตาลในเลือดสูงกว่า 11.1 มิลลิโมลต่อลิตร (200 มิลลิกรัมต่อเดซิลิตร) แต่มักไม่ปรากฏอาการจนค่าสูงกว่า 15–20 มิลลิโมลต่อลิตร (~250–300 มิลลิกรัมต่อเดซิลิตร) ผู้รับการทดลองที่มีพิสัยต้องกันระหว่าง ~5.6 ถึง ~7 มิลลิโมลต่อเดซิลิตร (100–126 มิลลิกรัมต่อเดซิลิตร) ตามแนวทางของสมาคมเบาหวานอเมริกา ถือว่ามีภาวะน้ำตาลสูงในเลือดเล็กน้อย ส่วนหากมีค่าสูงกว่า 7 มิลลิโมลต่อเดซิลิตร (126 มิลลิกรัมต่อเดซิลิตร) โดยทั่วไปถือว่าเป็นเบาหวาน สำหรับเบาหวาน ระดับน้ำตาลที่ถือว่ามีภาวะน้ำตาลสูงเกินไปในเลือดแตกต่างกันได้ตามบุคคล ส่วนใหญ่เนื่องจากขีดแบ่งกลูโคสของไต และความทนทานต่อกลูโคสโดยรวม แต่โดยเฉลี่ย ระดับเรื้อรังสูงกว่า 10–12 มิลลิโมลต่อลิตร (180–216 มิลลิกรัมต่อเดซิลิตร) จะก่อให้เกิดความเสียหายต่ออวัยวะที่สังเกตได้ตามเวลา
แบฮ์แมน
แบฮ์แมน เป็นเดือนที่ 11 และเดือนรองสุดท้ายในปฏิทินฮิจเราะห์สุริยคติ ปฏิทินทางการของประเทศอิหร่านและประเทศอัฟกานิสถาน มี 30 วัน เริ่มต้นในเดือนมกราคมและสิ้นสุดในเดือนกุมภาพันธ์ตามปฏิทินกริกอเรียน ตรงกับราศีกุมภ์
แบฮ์แมนเป็นเดือนที่สองของฤดูหนาว เดือนถัดจากเดือนนี้คือเดือนเอสแฟนด์
เชื่อกันว่า แบฮ์แมน เป็นรูปสมัยใหม่ที่แผลงมาจากศัพท์ โวฮูมานาฮ์ แต่ในภาษาเปอร์เซียสมัยใหม่ แบฮ์แมน มีความหมายตรงตัวว่า "หิมะถล่ม" ส่วน โวฮูมานาฮ์ แปลว่า "จิตใจ/วิญญาณบริสุทธิ์" หรือ "สติสัมบูรณ์"
ATC รหัส H02
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
Pseudarchasteridae
Pseudarchasteridae เป็นสกุลของอีไคโนเดอร์มาทาที่อยู่ในวงศ์ Paxillosida.
สปีชีส์ในสกุล ได้แก่:
โก-ทเว่
โก-ทเว่ (ကိုထွေး, ; ค.ศ. 1929 – 19 กรกฎาคม ค.ศ. 1947) เป็นเจ้าหน้าที่รักษาความปลอดภัยที่ถูกฆ่าพร้อมกับการลอบสังหารคณะรัฐมนตรีพม่าก่อนได้รับเอกราชเมื่อ 19 กรกฎาคม ค.ศ. 1947   เขาเข้าร่วมการประชุมในฐานะผู้รักษาความปลอดภัยให้กับอู้ยาซะ รัฐมนตรีว่าการกระทรวงศึกษาธิการและการวางแผนแห่งชาติ โก-ทเว่เป็นคนเดียวที่ไม่ได้เป็นเจ้าหน้าที่ใด ๆ ที่ถูกสังหารในวันนั้น ส่วนผู้เสียชีวิตอีก 8 คน เป็นรัฐมนตรี 7 คนและรัฐมนตรีช่วยว่าการ 1 คน เขามีอายุเพียง 18 ปีในวันที่ถูกลอบสังหาร
เพลงประกอบภาพยนตร์ซามูไรทรูปเปอร์
CD เพลงประกอบภาพยนตร์การ์ตูน ซามูไรทรูปเปอร์ ลิขสิทธิ์โดยสถานีโทรทัศน์ นาโกย่า ประเทศ ญี่ปุ่น จัดจำหน่ายโดยบริษัทคิง เรคคอร์ด ลิมิตเต็ด จำกัด โตเกียว ประเทศญี่ปุ่น แบ่งเป็นภาค T.V. และภาค OVA โดยเพลงประกอบภาพยนตร์การ์ตูนซามูไรทรูปเปอร์ ภาค T.V. ออกวางจำหน่ายไล่เลี่ยกับการออกอากาศทางสถานีโทรทัศน์นาโกย่า ซึ่งได้รับความนิยมจากคนญี่ปุ่นที่ชื่นชอบการ์ตูนเรื่องนี้ไม่แพ้กับภาพยนตร์การ์ตูนเช่นกัน
สำหรับเพลงประกอบภาพยนตร์การ์ตูนเรื่องซามูไรทรูปเปอร์นั้น ที่เป็นที่รู้จักกันอย่างดีทั่วประเทศญี่ปุ่นตลอดระยะเวลาที่ออกอากาศ ซึ่งทำให้คนญี่ปุ่นที่ชื่นชอบการ์ตูนเรื่องนี้ สามารถร้องเพลงการ์ตูนเรื่องนี้กันได้ทั่วประเทศ คือ เพลงเปิดจำนวน 2 เพลง และเพลงปิดจำนวน 2 เพลง ดังนี้
สำหรับเพลงอื่น ๆ ของภาพยนตร์การ์ตูนซามูไรทรูปเปอร์นั้น ทางบริษัทคิง เรคคอร์ด ลิมิตเต็ด จำกัด ได้จัดจำหน่ายในรูปแบบของ CD เพลงประกอบภาพยนตร์การ์ตูน ในประเทศญี่ปุ่น ดังนี้
Neolampadidae
Neolampadidae เป็นสกุลของอีไคโนเดอร์มาทาที่อยู่ในวงศ์ Cassiduloida.
สปีชีส์ในสกุล ได้แก่:
อัมสเติลเวน
อัมสเติลเวน (Amstelveen) เป็นเทศบาลในจังหวัดนอร์ทฮอลแลนด์, เนเธอร์แลนด์ มีประชากรทั้งหมด 89,918 อัมสเติลเวนเป็นหนึ่งในเขตชานเมืองของอัมสเตอร์ดัม ชื่ออัมสเติลเวนมาจากแม่น้ำอัมสเติล (เช่นเดียวกับในชื่อของอัมเตอร์ดัม) และ veen แปลว่าหนองหรือทุ่งโล่ง เคแอลเอ็มมีศูนย์หลักอยู่ที่อัมสเติลเวน รวมถึงหนึ่งในบิกโฟร์ เคพีเอ็มจีด้วย ปัจจุบันอัมสเติลเวนมีชื่อเสียงในเรื่องพิพิธภัณฑ์ศิลปะโมเดิร์นของเมือง
มานาซูรุ
มานาซูรุ (真鶴町 (Manazuru-machi)) เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ วันที่ 1 มิถุนายน 2012 เมืองนี้มีประชากรประมาณ 7,926 คน ความหนาแน่น 1,130 คนต่อตารางกิโลเมตร และมีพื้นที่ทั้งหมด 7.02 ตารางกิโลเมตร
ภูมิศาสตร์
มานาซูรุตั้งอยู่บนคาบสมุทรเล็ก ๆ ที่ยื่นเข้าไปในอ่าวซางามิ อยู่ทางทิศตะวันออกเฉียงใต้ของภูเขาฮาโกเนะ ในพื้นที่ทางมุมตะวันตกเฉียงใต้สุดของจังหวัดคานางาวะ อยู่คั่นกลางระหว่างนครโอดาวาระทางทิศเหนือและเมืองยูงาวาระทางทิศใต้
คาบสมุทรมานาซูรุเป็นที่ราบสูงภูเขาไฟ ที่ปลายสุดของแหลมมานาซูรุ มีหินที่เรียกว่า มิตสึอิชิ หรือ มิตสึอิวะ ซึ่งเป็นจุดที่สามารถชมทิวทัศน์ของทะเลได้ และได้รับการจัดตั้งเป็นอุทยานธรรมชาติประจำจังหวัด มานาซูรูฮันโต (県立真鶴半島自然公園)
ประวัติศาสตร์
พื้นที่ในสมัยก่อนที่ประกอบเป็นมานาซูรุในปัจจุบันนั้นเป็นส่วนหนึ่งของแคว้นซางามิ ภายใต้การควบคุมของตระกูลโฮโจยุคหลังในยุคเซ็งโงกุ และเป็นส่วนหนึ่งของแคว้นศักดินาโอดาวาระในยุคเอโดะ ในช่วงเวลานี้มานาซูรุเป็นที่ขึ้นชื่อในเรื่องหินคุณภาพสูงสำหรับการก่อสร้าง หลังจากการฟื้นฟูเมจิ มานาซูรุได้รับการจัดตั้งเป็นหมู่บ้านในปี 1889 ต่อมาเมื่อวันที่ 1 ตุลาคม 1927 หมู่บ้านมานาซูรุได้รับการยกฐานะเป็นเมือง เมื่อวันที่ 30 กันยายน 1956 ได้มีการรวมหมู่บ้านอิวะที่อยู่ติดกันเข้าเป็นส่วนหนึ่งของเมืองมานาซูรู ข้อเสนอในการรวมเมืองมานาซูรุเข้ากับเมืองยูงาวาระที่อยู่ติดกันได้รับการต่อต้านอย่างท่วมท้นจากการลงประชามติของพลเมืองในปี 2005
เศรษฐกิจ
อุตสาหกรรมที่เป็นลักษณะเฉพาะของมานาซูรุคือการทำเหมืองหินโคมัตสึซึ่งมีมาตั้งแต่ยุคกลาง จากนั้นเศรษฐกิจของมานาซูรุก็ขึ้นอยู่กับการท่องเที่ยว และยังเป็นเมืองที่อยู่อาศัยของผู้ที่เดินทางไปทำงานในนครโอดาวาระที่อยู่ใกล้เคียง แม้ว่าคาบสมุทรที่เต็มไปด้วยเนินเขาและหินจะไม่เหมาะสำหรับการเกษตร แต่การเพาะปลูกส้มมิกังรวมไปถึงประมงเชิงพาณิชย์ก็ยังมีส่วนส่งเสริมเศรษฐกิจในท้องถิ่น
ATC รหัส H03
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
H ระบบฮอร์โมน (Systemic hormonal preparations) มีฮอร์โมนเพศและอินสุลิน
ใส่ ภู่ทอง
ใส่มีบทบาทสำคัญในการนำพาให้บุคคลเชื้อสายไทยในจังหวัดเกาะกงเข้าร่วมกับชาวเขมรในการต่อต้านการปกครองของประเทศฝรั่งเศส จนประเทศกัมพูชาได้รับเอกราช นอกจากนี้เขายังเป็นผู้สนับสนุนให้ฮุน เซน เป็นนายกรัฐมนตรี เพราะใส่เล็งเห็นภาวะผู้นำของเขา ทำให้ฮุน เซน กลายเป็นนายกรัฐมนตรีที่มีอายุน้อยที่สุดในประวัติศาสตร์กัมพูชา  ในบั้นปลายใส่ลดบทบาททางการเมืองลงไป โดยใช้ชีวิตอยู่ที่อำเภอคลองใหญ่ จังหวัดตราด และกรุงเทพมหานคร ร่วมกับบุตรสาว เพราะสุขภาพไม่อำนวย จนกระทั่งเขาเสียชีวิต
Micrasteridae
Micrasteridae เป็นสกุลของอีไคโนเดอร์มาทาที่อยู่ในวงศ์ Spatangoida.
สปีชีส์ในสกุล ได้แก่:
ATC รหัส H04
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
จังหวัดตาร์ลัก
จังหวัดตาร์ลัก (กาปัมปางัน: Lalawigan ning Tarlac; อีโลกาโน: Probinsia ti Tarlac; ปังกาซีนัน: Luyag na Tarlac; Lalawigan ng Tarlac) เป็นจังหวัดไม่มีทางออกสู่ทะเลในเขตกิตนางลูโซน ประเทศฟิลิปปินส์ มีอาณาเขตติดต่อกับจังหวัดปังกาซีนันทางทิศเหนือ, จังหวัดนูเอวาเอซีฮาทางทิศตะวันออก, จังหวัดซัมบาเลสทางทิศตะวันตก และจังหวัดปัมปังกาทางทิศใต้ ภายในจังหวัดแบ่งเขตการปกครองออกเป็น เขตรัฐสภา 3 เขต, เทศบาล 17 แห่ง และเมืองตาร์ลัก ซึ่งเป็นเมืองหลัก
ตัวจังหวัดตั้งอยู่ใจกลางเกาะลูซอน มีพื้นที่ 305345 ha
ประเทศบัลแกเรีย
บัลแกเรีย (България) ชื่ออย่างเป็นทางการ สาธารณรัฐบัลแกเรีย (บัลแกเรีย: Реnубʌиkа Бъʌƨаpия) เป็นประเทศในยุโรปตะวันออกเฉียงใต้ ตั้งอยู่ในคาบสมุทรบอลข่านด้านตะวันออก มีพรมแดนติดกับประเทศโรมาเนียทางตอนเหนือ ทางตะวันตกติดกับประเทศเซอร์เบียและประเทศมาซิโดเนียเหนือ ส่วนทางตอนใต้ติดกับประเทศกรีซและประเทศตุรกี และจรดทะเลดำทางตะวันออก ประเทศบัลแกเรียมีขนาดใหญ่เป็นอันดับที่ 16 ของยุโรป ด้วยพื้นที่ 110994 km2 มีกรุงโซเฟียเป็นเมืองหลวงและเมืองที่มีประชากรมากที่สุด เมืองที่มีจำนวนประชากรรองลงมาได้แก่ ปลอฟดิฟ วาร์นา และบูร์กาส
หนึ่งในสังคมช่วงแรกของดินแดนบัลแกเรียปัจจุบันคือวัฒนธรรมคารานอวอในยุคหินใหม่ ซึ่งสามารถย้อนกลับไปได้ถึง 6,500 ปีก่อนคริสต์ศักราช ในช่วงศตวรรษที่ 6 ถึง 3 ก่อนคริสต์ศักราช ภูมิภาคนี้กลายเป็นสมรภูมิรบของชาวเธรเซียนโบราณ ชาวเปอร์เซีย ชาวเคลต์ และชาวมาซิโดเนีย กระทั่งความมั่นคงเกิดขึ้นเมื่อจักรวรรดิโรมันสามารถพิชิตภูมิภาคนี้ได้ใน ค.ศ. 45 อย่างไรก็ตาม หลังจากที่รัฐโรมันทยอยแตกออกเป็นเสี่ยง ๆ การรุกรานโดยชนเผ่าในภูมิภาคยังคงดำเนินต่อไปเป็นระยะ จนเมื่อราวคริสต์ศตวรรษที่ 6 ชาวสลาฟยุคแรกได้เริ่มตั้งถิ่นฐานในบริเวณดินแดนนี้ ซึ่งหนึ่งในนั้นคือชนบัลการ์ที่นำโดยอัสปารุค ที่เริ่มโจมตีดินแดนเกรตบัลแกเรียเก่าและรุกรานคาบสมุทรบอลข่านอย่างถาวรในช่วงปลายคริสต์ศตวรรษที่ 7 พร้อมทั้งสถาปนาจักรวรรดิบัลแกเรียที่ 1 ซึ่งได้รับการยอมรับโดยสนธิสัญญาจากจักรวรรดิโรมันตะวันออกใน ค.ศ. 681 จักรวรรดิบัลแกเรียได้ครอบงำคาบสมุทรบอลข่านส่วนใหญ่ และมีอิทธิพลอย่างยิ่งต่อวัฒนธรรมสลาฟ โดยจะเห็นได้จากการพัฒนาอักษรซีริลลิก จักรวรรดิบัลแกเรียที่ 1 ดำรงอยู่กระทั่งช่วงต้นคริสต์ศตวรรษที่ 11 เมื่อจักรพรรดิเบซิลที่ 2 แห่งไบแซนไทน์ พิชิตและยุบเลิกจักรวรรดิลง แต่กระนั้นการจราจลที่ประสบผลสำเร็จของบัลแกเรียใน ค.ศ. 1185 ทำให้จักรวรรดิบัลแกเรียที่ 2 ถือกำเนิดขึ้นอีกครั้งหนึ่ง ซึ่งจักรวรรดิรุ่งเรืองถึงขีดสุดในรัชสมัยซาร์อีวัน อาแซนที่ 2 (ค.ศ. 1218–1241) ภายหลังสงครามที่เหน็ดเหนื่อยและความขัดแย้งในระบบศักดินาหลายครั้ง จักรวรรดิจึงล่มสลายลง และใน ค.ศ. 1396 ก็ตกอยู่ภายใต้การปกครองของออตโตมันเป็นเวลาเกือบห้าศตวรรษ
สงครามรัสเซีย-ตุรกีใน ค.ศ. 1877–1878 ส่งผลให้เกิดการก่อตั้งรัฐที่สาม ซึ่งถือเป็นรัฐชาติบัลแกเรียปัจจุบัน กลุ่มชนบัลแกเรียจำนวนมากถูกละทิ้งอยู่นอกพรมแดนชาติใหม่ ซึ่งกระตุ้นความรู้สึกต่อต้านศาสนาที่นำไปสู่ความขัดแย้งหลายครั้งกับประเทศเพื่อนบ้านและเข้าเป็นพันธมิตรกับเยอรมนีในสงครามโลกทั้งสองครั้ง ใน ค.ศ. 1946 ประเทศบัลแกเรียกลายเป็นหนึ่งในประเทศกลุ่มตะวันออกและถูกปกครองภายใต้รัฐสังคมนิยม แต่ต่อมาพรรคคอมมิวนิสต์ที่ปกครองประเทศได้ยกเลิกการผูกขาดอำนาจหลังการปฏิวัติ ค.ศ. 1989 และอนุญาตให้มีการเลือกตั้งแบบหลายพรรคการเมืองได้ จากนั้นประเทศบัลแกเรียก็เปลี่ยนผ่านสู่ระบอบประชาธิปไตยและระบบเศรษฐกิจแบบตลาด นับตั้งแต่การประกาศใช้รัฐธรรมนูญประชาธิปไตยใน ค.ศ. 1991 ประเทศบัลแกเรียจึงมีสถานะเป็นรัฐเดี่ยว สาธารณรัฐระบบรัฐสภา ซึ่งประกอบด้วย 28 จังหวัด โดยมีการรวมอำนาจทางการเมือง การบริหาร และเศรษฐกิจในระดับสูง
ประเทศบัลแกเรียเป็นประเทศกำลังพัฒนาที่มีเศรษฐกิจอยู่ในระดับบน–ปานกลาง มีดัชนีการพัฒนามนุษย์ในลำดับที่ 68 ระบบเศรษฐกิจแบบตลาดของประเทศเป็นส่วนหนึ่งของกลุ่มตลาดเดี่ยวยุโรป รายได้หลักของประเทศมาจากภาคบริการ รองลงมาคือภาคอุตสาหกรรม (โดยเฉพาะอย่างยิ่งการสร้างเครื่องจักรและการทำเหมืองแร่) และภาคเกษตรกรรม การทุจริตในวงกว้างถือเป็นปัญหาสำคัญทางเศรษฐกิจและสังคม โดยประเทศบัลแกเรียได้รับการจัดอันดับเป็นประเทศที่มีการทุจริตมากที่สุดในสหภาพยุโรปเมื่อ ค.ศ. 2018 อีกทั้งประเทศยังต้องเผชิญกับวิกฤตด้านประชากร ด้วยจำนวนประชากรที่ทยอยลดลงอย่างช้า ๆ จากที่มีประชากรสูงสุดเกือบ 9 ล้านคนใน ค.ศ. 1988 เหลือประมาณ 6.5 ล้านคนในปัจจุบัน ประเทศบัลแกเรียเป็นสมาชิกสหภาพยุโรป เนโท และสภายุโรป นอกจากนี้ยังเป็นสมาชิกก่อตั้งองค์การว่าด้วยความมั่นคงและความร่วมมือในยุโรป หรือ OSCE และได้รับตำแหน่งในคณะมนตรีความมั่นคงแห่งสหประชาชาติถึงสามครั้ง
ภูมิศาสตร์
ในตอนบนของประเทศเป็นแบบภาคพื้นสมุทร ในตอนล่างของประเทศเป็นแบบเมดิเตอร์เรเนียน อุณหภูมิโดยเฉลี่ยทั้งปี 10.5 องศาเซลเซียส
จักรวรรดิบัลแกเรียที่ 1
เป็นอาณาจักรในยุคกลางของบัลแกเรียที่ก่อตั้งในปี ค.ศ. 632 ในบริเวณใกล้สามเหลี่ยมปากแม่น้ำดานูป (Danube Delta) และสลายตัวลงเมื่อปี ค.ศ. 1018 หลังจากที่ถูกผนวกเข้าเป็นส่วนหนึ่งของจักรวรรดิไบแซนไทน์ ในสมัยที่รุ่งเรืองที่สุดจักรวรรดิบัลแกเรียครอบคลุมบริเวณตั้งแต่บูดาเปสต์ ไปจนถึงทะเลดำ และจากแม่น้ำนีพเพอร์ในยูเครนปัจจุบันไปจนถึงทะเลเอเดรียติค จักรวรรดิบัลแกเรียที่ 1 มาแทนที่ด้วยจักรวรรดิบัลแกเรียที่ 2 ที่ก่อตั้งในปี ค.ศ. 1185 ชื่อทางการของประเทศตั้งแต่ตั้งมาคือ “บัลแกเรีย”
จักรวรรดิบัลแกเรียที่ 2
บัลแกเรียมีฐานะเป็นรัฐชาติในปี พ.ศ. 1224 ประกอบขึ้นจากชนชาติสลาฟและชนชาติบัลการ์ (ชนชาติเติร์กิกกลุ่มหนึ่งที่อพยพมาตั้งถิ่นฐานในคาบสมุทรบอลข่าน) ตกอยู่ภายใต้อาณาจักรไบแซนไทน์ในปี พ.ศ. 1561
จักรวรรดิออตโตมัน
ต่อมาตกอยู่ภายใต้จักรวรรดิออตโตมัน 5 ศตวรรษ จากปี พ.ศ. 1939
ยุคอาณานิคมของรัสเซีย
สมัยนั้นจักรวรรดิรัสเซียต้องการตุรกีและบัลแกเรียมาเป็นอาณานิคมโดยบุกตุรกีและบัลแกเรียพร้อมกันสุดท้ายบัลแกเรียก็ตกเป็นอาณานิคมของรัสเซีย พ.ศ. 2368 ตามสนธิสัญญาซานสเตฟาโน จนถึงปี พ.ศ. 2421 ราชรัฐบัลแกเรียจึงได้รับการยอมรับในฐานะประเทศเอกราชในระบอบสมบูรณาญาสิทธิราชย์ปกครองโดยราชวงศ์ซัคเซิน-โคบูร์กและโกทา โดยมีความสัมพันธ์อย่างใกล้ชิดกับราชวงศ์โรมานอฟ
ยุคสงครามเย็น
บัลแกเรียเข้าร่วมในสงครามโลกครั้งที่หนึ่งและสงครามโลกครั้งที่สองโดยอยู่ฝ่ายมหาอำนาจกลางและฝ่ายอักษะ และเมื่อเป็นฝ่ายพ่ายแพ้ในสงครามโลกครั้งที่1และครั้งที่ 2จึงถูกกำหนดโดยฝ่ายสัมพันธมิตรให้สหภาพโซเวียตปกครอง บัลแกเรียปกครองโดยระบอบคอมมิวนิสต์ภายหลังสงครามโลกครั้งที่ 2 เป็นต้นมา และเปลี่ยนแปลงการปกครองไปสู่ระบอบประชาธิปไตยเมื่อปี พ.ศ. 2533
สถานการณ์สำคัญ
ภายหลังการล่มสลายของระบอบคอมมิวนิสต์ในสหภาพโซเวียต บัลแกเรียได้เปลี่ยนแปลงการปกครองสู่ระบอบประชาธิปไตยแบบรัฐสภา โดยเมื่อวันที่ 12 กรกฎาคม 2534 รัฐสภาบัลแกเรียได้รับรองรัฐธรรมนูญของประเทศ บัลแกเรียมีระบบสภาเดียวประกอบด้วยสมาชิกรัฐสภา 240 คน จัดให้มีการเลือกตั้งทั่วไปทุก 4 ปี ประธานาธิบดีมาจากการเลือกตั้งโดยตรงดำรงตำแหน่งวาระละ 5 ปี และอาจอยู่ต่อได้อีกหนึ่งวาระ ประธานาธิบดีคนปัจจุบัน ได้แก่ นาย Georgi Parvanov จากพรรคสังคมนิยมบัลแกเรีย (Bulgarian Socialist Party : BSP) ซี่งดำรงตำแหน่งเป็นวาระที่ 2
บัลแกเรียจัดการเลือกตั้งครั้งล่าสุดในเดือนมิถุนายน 2548 รัฐบาลชุดปัจจุบันประกอบด้วยพรรค BSP พรรค The Simeon II National Movement (SNM) ซึ่งเป็นพรรคของอดีตกษัตริย์ Simeon II และพรรค The Movement for Rights and Freedom (MRF) คิดเป็นคะแนนเสียงทั้งหมด 169 ที่นั่ง นายกรัฐมนตรีคนปัจจุบัน ได้แก่ นาย Sergei Stanishev จากพรรค BSP ซึ่งครองที่นั่งมากที่สุดในสภา (82 ที่นั่ง)
รัฐบาลชุดปัจจุบันให้ความสำคัญกับการเข้าเป็นสมาชิกภาพสหภาพยุโรป การปฏิรูปกระบวนการยุติธรรมให้มีประสิทธิภาพ โปร่งใสและเป็นธรรมยิ่งขึ้น การปฏิรูประบบประกันสังคมให้มีความเป็นธรรมยิ่งขึ้น ลดอาชญากรรมและการฉ้อราษฎร์บังหลวง แก้ไขปัญหาความยากจน พัฒนาระบบการศึกษา อาทิ การให้เงินสนับสนุนโรงเรียนอนุบาล การเพิ่มปฏิสัมพันธ์ระหว่างภาคการศึกษาและภาคธุรกิจ
การแบ่งเขตการปกครอง
ตั้งแต่ปี พ.ศ. 2542 บัลแกเรียแบ่งเขตการปกครองออกเป็น 28 จังหวัด (provinces - oblasti)  หลังจากที่เดิมแบ่งเป็น 9 จังหวัดตั้งแต่ปี พ.ศ. 2530 โดยที่แต่ละแห่งตั้งชื่อตามเมืองหลวงของจังหวัด โดยที่เมืองหลวงประจำประเทศเป็นจังหวัดหนึ่งแยกต่างหาก
ความสัมพันธ์กับสหภาพยุโรป
บัลแกเรียให้ความสำคัญแก่การสร้างเสถียรภาพในคาบสมุทรบอลข่าน ทั้งนี้ บัลแกเรียมองว่า ประเทศของตนเป็น stabilizing force ทางการเมืองในคาบสมุทรบอลข่าน และเป็นประเทศทางผ่านสินค้า (transit) ในภูมิภาค โดยจากกรุงโซเฟีย มีทางรถยนต์เชื่อมกรุงเบลเกรด และกรุงอิสตันบูล และเป็นเส้นทางจากยุโรปเหนือไปกรุงเอเธนส์ ผ่านเมือง Skopje และ Salonica ในกรีซ
สนับสนุนการบูรณาการของทวีปยุโรปในกรอบกว้างที่มีสหรัฐฯ รวมอยู่ด้วย ที่เรียกว่า Euro-Atlantic Integration บัลแกเรียเข้าร่วมในโครงการ NATO Partnership for Peace โดยสมัครเข้าเป็นสมาชิกองค์การนาโต ตั้งแต่ปี 2540 และได้เข้าเป็นสมาชิกนาโตในปี 2547 พร้อมกับ ลัตเวีย ลิทัวเนีย เอสโตเนีย สโลวาเกีย สโลวีเนียและโรมาเนีย
สถานการณ์ทางเศรษฐกิจ
บัลแกเรียประสบวิกฤตการณ์ทางเศรษฐกิจในปี พ.ศ. 2533 ภายหลังที่ COMECON (องค์กรความช่วยเหลือทางเศรษฐกิจของกลุ่มประเทศยุโรปตะวันออก) ล่มสลายลงพร้อมกับการล่มสลายของระบบเศรษฐกิจสังคมนิยมในยุโรปตะวันออกและสหภาพโซเวียต เศรษฐกิจของบัลแกเรียฟื้นตัว เป็นครั้งแรกภายหลังวิกฤตการณ์ในปี พ.ศ. 2537 โดยตั้งแต่เดือนกุมภาพันธ์ พ.ศ. 2545 บัลแกเรียได้ทำความตกลง Stand-by Arrangement กับกองทุนการเงินระหว่างประเทศ (IMF) มีระยะเวลา 2 ปี ภายใต้วงเงิน 337 ล้านดอลลาร์สหรัฐ และจนถึงปัจจุบัน บัลแกเรียได้กู้เงินจาก IMF ภายใต้ความตกลงดังกล่าว จำนวน 191 ล้านดอลลาร์สหรัฐ
เมื่อวันที่ 8 กรกฎาคม พ.ศ. 2546 คณะกรรมการบริหารของ IMF ได้สิ้นสุดการทบทวนการดำเนินการปฏิรูปเศรษฐกิจของบัลแกเรียเป็นครั้งที่ 3 ของปี พ.ศ. 2546 และเห็นว่า ดัชนีเศรษฐกิจมีผล เป็นที่น่าพอใจ จึงอนุมัติให้บัลแกเรียมีสิทธิกู้เงินได้อีก จำนวน 37 ล้านดอลลาร์สหรัฐ การปฏิรูปเศรษฐกิจมหภาคของบัลแกเรียเป็นไปในเชิงบวก และเศรษฐกิจมีแนวโน้มพัฒนาดีขึ้นเป็นลำดับ โดยมีการดำเนินการตามแผนของ IMF และ Currency Board อย่างเคร่งครัด เป็นผลให้อัตราเงินเฟ้อและอัตราการว่างงานลดลงเป็นลำดับ สถานะทางเศรษฐกิจของบัลแกเรียจึงมีความน่าเชื่อถือมากขึ้นสำหรับนักลงทุนต่างชาติ นอกจากนี้ การปฏิรูปเศรษฐกิจในภาคต่าง ๆ มีความก้าวหน้ามาก อาทิ ภาคพลังงาน ภาคการเดินรถไฟ ภาคการบริหารการเก็บภาษี และภาคการแปรรูปธนาคารของรัฐหลายธนาคาร ซึ่งการรักษาความต่อเนื่องของการพัฒนาบรรยากาศทางธุรกิจและการลงทุน จะเป็นปัจจัยสำคัญของการพัฒนาเศรษฐกิจของบัลแกเรียต่อไปในระยะกลาง โดยมีเป้าหมายหลัก เพื่อสร้างความพร้อมให้กับบัลแกเรียในการเข้าเป็นสมาชิกสหภาพยุโรปในปี พ.ศ. 2550
ศักยภาพทางเศรษฐกิจ
บัลแกเรียถือเป็นตลาดส่งออกที่มีลู่ทางที่จะขยายตัวได้อีกมากของไทย และเป็นประเทศที่อยู่ในระหว่างการปฏิรูปและมีลู่ทางที่จะมีความเจริญก้าวหน้าทางเศรษฐกิจยิ่งขึ้นในอนาคตอันใกล้ รวมทั้งมีแนวโน้มที่จะมีส่วนร่วมและมีบทบาทสำคัญในเวทีการเมืองระหว่างประเทศของยุโรปต่อไป นอกจากนี้ บัลแกเรียยังเป็นสมาชิกขององค์กรความร่วมมือทางเศรษฐกิจทะเลดำ (Black Sea Economic Cooperation) รวมทั้ง บัลแกเรียจะเข้าเป็นสมาชิกสหภาพยุโรปในปี พ.ศ. 2550 บัลแกเรียมีทำเลที่ตั้งเป็นเมืองท่าในทะเลดำ และมีพื้นที่ติดกับประเทศในคาบสมุทรบอลข่านที่ไม่มีทางออกทะเล อาทิ มาซิโดเนียและมอนเตเนโกร เป็นต้น อีกทั้งมีทรัพยากรธรรมชาติเป็นจำนวนมาก หากได้รับการพัฒนาและนำมาใช้ให้ได้ประโยชน์ จะเป็นตัวเสริมอุตสาหกรรมและเศรษฐกิจของไทยได้ นอกจากนี้ ยังมีค่าจ้างแรงงานถูก ประชากรมีการศึกษาสูง ปัจจุบันมีนักลงทุนจากเยอรมนี อิตาลี ฝรั่งเศสและสหรัฐฯ เข้าไปลงทุนในบัลแกเรียมากขึ้น
เชื้อชาติ
ประชากร 7.9 ล้านคน ประกอบด้วยชาวบัลแกเรีย ร้อยละ 83.9 ชาวเติร์ก ร้อยละ 9.4 และอื่น ๆ (มาซิโดเนีย อาร์มีเนีย ตาตาร์)
ศาสนา
ชาวบัลแกเรียส่วนใหญ่ประมาณ80-90%นับถือศาสนาคริสต์นิกายออโธดอกซ์และส่วนน้อยประมาณ10%นับถือศาสนาอิสลามเป็นชาวเตอร์กิก
วัดปทุมนายก
วัดปทุมนายก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาครุ อำเภอหนองเสือ จังหวัดปทุมธานี มีที่ดินตั้งวัดเนื้อที่ 11 ไร่ 3 งาน 47 ตารางวา มีที่ธรณีสงฆ์จำนวน 1 แปลง เนื้อที่ 23 ไร่ 3 งาน 60 ตารางวา ด้านทิศตะวันตกของวัดติดต่อกับคลองบางปลากด
วัดปทุมนายกสร้างวัดเมื่อ พ.ศ. 2480 โดยชาวบ้านได้ร่วมใจกันสร้างขึ้นด้วยความเห็นชอบของพระปทุมวรนายก อดีตเจ้าคณะจังหวัดปทุมธานี ที่มาของชื่อ "วัดปทุมนายก" เพราะวัดนี้ตั้งอยู่ในเขตติดต่อระหว่างจังหวัดปทุมธานีกับนครนายก วัดได้รับพระราชทานวิสุงคามสีมาเมื่อวันที่ 8 กันยายน พ.ศ. 2487 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อเดือนมกราคม พ.ศ. 2490 ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2481
พื้นที่ตั้งวัดเป็นที่ราบลุ่ม มักมีน้ำท่วมในฤดูฝน ภายในมีอาคารเสนาสนะ ได้แก่ อุโบสถกว้าง 5.50 เมตร ยาว 12 เมตร กุฏิสงฆ์จำนวน 4 หลัง หอสวดมนต์กว้าง 11 เมตร ยาว 18 เมตร และศาลาการเปรียญสร้างเมื่อ พ.ศ. 2501
วันอาสาสมัครสากล
วันอาสาสมัครสากล (International Volunteer Day; 5 ธันวาคม) หรือ IVD คือ วันที่จัดตั้งขึ้นโดยองค์การสหประชาชาติตั้งแต่ค.ศ. 1985 เป็นวันที่เปิดโอกาสให้องค์กรอาสาสมัคร และอาสาสมัครแต่ละคน เผยแพร่สิ่งที่ตนได้ทำลงไป ทั้งในระดับท้องถิ่น ระดับชาติ และระดับนานาชาติ เพื่อบรรลุเป้าหมายการพัฒนาแห่งสหัสวรรษ (Millennium Development Goals) หรือ MDGs